|  |
| --- |
| **IZVJEŠĆE O PROVEDENOM SAVJETOVANJU** **SA ZAINTERESIRANOM JAVNOŠĆU** |
| Naslov dokumenta | Nacrt Odluke o visini turističke pristojbe za 2023. godinu na području Koprivničko-križevačke županije |
| Stvaratelj dokumenta, tijelo koje provodi savjetovanje | Koprivničko-križevačka županijaUpravni odjel za gospodarstvo, komunalne djelatnosti i poljoprivredu  |
| Cilj i glavne teme savjetovanja | Javno savjetovanje provedeno je s ciljem prikupljanja mišljenja, primjedbi i prijedloga javnosti o predmetnom nacrtu prijedloga Odluke. Prijedlogom Odluke o visini turističke pristojbe za 2023. godinu na području Koprivničko-križevačke županije utvrđuje se iznos turističke pristojbe po osobi i noćenju u ugostiteljskom objektu i u objektima iz skupine kampovi, visina godišnjeg paušalnog iznosa turističke pristojbe koji plaćaju osobe koje pružaju usluge smještaja u domaćinstvu i na obiteljskom poljoprivrednom gospodarstvu, kao i visina godišnjeg paušalnog iznosa turističke pristojbe koji plaća vlasnik kuće, apartmana ili stana za odmor za sebe i članove uže obitelji za 2023. godinu na području Koprivničko-križevačke županije. Zakonsko uporište proizlazi iz članka 15. stavka 1. Zakona o turističkoj pristojbi („Narodne novine“ broj 52/19., 32/20. i 42/20.) (dalje u tekstu: Zakon) kojim je propisano da odluku o visini turističke pristojbe donosi županijska skupština uz mišljenje lokalnih turističkih zajednica. Zajedničko mišljenje regionalne i lokalnih turističkih zajednica je da visina turističke pristojbe na području Županije u 2023. godini treba biti pozicionirana na najmanjem dozvoljenom iznosu utvrđenom Pravilnikom o najnižem i najvišem iznosu turističke pristojbe („Narodne novine“ broj 71/19.) te je u skladu i s time izrađen nacrt Odluke. Slijedom gore opisanog, člankom 2. predmetne Odluke utvrđuju se općine i gradovi Koprivničko-križevačke županije razvrstani u razvojne skupine V-VIII, a temeljem Odluke o razvrstavanju jedinica lokalne i područne (regionalne) samouprave prema stupnju razvijenosti („Narodne novine“ broj 132/17.).Člankom 3. Odluke definirani su iznosi turističke pristojbe koji se plaćaju na području općina i gradova s područja Koprivničko-križevačke županije razvrstani u razvojne skupine V-VIII. Propisane su najniže dozvoljene visine turističkih pristojbi.Člankom 4. utvrđuju se općine i gradovi Koprivničko-križevačke županije razvrstani u razvojne skupine I-IV, odnosno potpomognuta područja, a temeljem Odluke o razvrstavanju jedinica lokalne i područne (regionalne) samouprave prema stupnju razvijenosti („Narodne novine“ broj 132/17.).Člankom 5. definirani su iznosi turističke pristojbe koji se plaćaju na potpomognutim područjima Koprivničko-križevačke županije te su iznosi umanjeni za 30% u odnosu na najnižu turističku pristojbu prema svakoj pojedinačnoj kategoriji.Člankom 6. utvrđena je obveza objava predmetne Odluke na županijskim mrežnim stranicama te obveza dostave pojedinim tijelima, a sve sukladno članku 15. stavku 3. i 4. Zakona.Člankom 7. propisano je stupanje na snagu 1. siječnja 2023. godine, obzirom da se Odluka i donosi za turističke pristojbe koje će se naplaćivati u 2023. godini.  |
| Datum dokumenta | listopad 2021. godine  |
| Je li nacrt bio objavljen na internetskim stranicama ili na drugi odgovarajući način?Ako jest, kada je nacrt objavljen, na kojoj internetskoj stranici i koliko vremena je ostavljeno za savjetovanje?Ako nije, zašto? | Nacrt Odluke objavljen je na internetskoj stranici Koprivničko-križevačke županije ([www.kckzz.hr](http://www.kckzz.hr)). Dodatno su sve jedinice lokalne samouprave s područja Koprivničko-križevačke županije, kao i pripadajuća regionalna te lokalne turističke zajednice proaktivno informirani o otvorenom postupku savjetovanja. Javno savjetovanje trajalo je 30 dana te je bilo otvoreno od 20. listopada pa do 18. studenoga 2021. godine.- |
| Koji su predstavnici zainteresirane javnosti dostavili svoja očekivanja? | Putem internetske javne rasprave nismo zaprimili nijedno očitovanje. |
| ANALIZA DOSTAVLJENIH PRIMJEDABA:Prihvaćene primjedbePrimjedbe koje nisu prihvaćene i obrazloženje razloga za neprihvaćanje | --- |
| Troškovi provedenog savjetovanja | Provedba internetskog savjetovanja nije zahtijevala dodatne financijske troškove. |
| Tko je i kada izradio izvješće o provedenom savjetovanju? | Ime i prezime:Helena Matica | Datum:19. studenoga 2021. |

KLASA: 011-04/21-01/8

URBROJ: 2137/1-02/03-21-3

Koprivnica, 19. studenoga 2021.